stanford-oval/wikipedia huggingface dataset:
วรงค์ เดชกิจวิกรม
การทำงาน > งานการเมือง

วรงค์ เริ่มต้นงานการเมืองภายหลังลาออกจากราชการ โดยแรกเริ่มอยู่ในสังกัดพรรคไทยรักไทย (ทรท.) แต่ทว่าได้ลาออกจากพรรคไทยรักไทย เมื่อทางพรรคได้เปลี่ยนแปลงตัวผู้สมัครสมาชิกสภาผู้แทนราษฎรจังหวัดพิษณุโลก เมื่อปี พ.ศ. 2547 ดังนั้น เจ้าตัวจึงย้ายไปอยู่ในสังกัดพรรคประชาธิปัตย์ (ปชป.) แทน และได้รับเลือกตั้งเป็นสมาชิกสภาผู้แทนราษฎรจังหวัดพิษณุโลก ในการเลือกตั้งปี พ.ศ. 2548 และได้รับเลือกตั้งอีกในปี พ.ศ. 2550 และ พ.ศ. 2554 สังกัดพรรคประชาธิปัตย์ เขาเคยได้รับแต่งตั้งเป็นรองโฆษกพรรคประชาธิปัตย์ และเป็นรองประธานคณะกรรมาธิการสาธารณสุข สภาผู้แทนราษฎร เขามีบทบาทในการตรวจสอบการทำงานของรัฐบาลยิ่งลักษณ์ ชินวัตร ในเรื่องนโยบายจำนำข้าว และเป็นที่ยอมรับของฝ่ายค้านด้วยกัน
เขาลงสมัครรับเลือกตั้งในพื้นที่จังหวัดพิษณุโลกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคประชาธิปัตย์ แต่ไม่ได้รับเลือกตั้ง
กระทั่งวันอังคารที่ 19 พฤศจิกายน พ.ศ. 2562 วรงค์ได้ยื่นหนังสือลาออกจากการเป็นสมาชิกพรรคประชาธิปัตย์ ต่อ จุรินทร์ ลักษณวิศิษฎ์ หัวหน้าพรรคประชาธิปัตย์โดยให้มีผลทันที  และเตรียมแถลงชี้แจงเหตุผลการลาออกจากพรรคประชาธิปัตย์ในวันเสาร์ที่ 23 พฤศจิกายน พ.ศ. 2562  โดยในวันเดียวกัน เขาได้สมัครเป็นสมาชิกพรรครวมพลังประชาชาติไทย (รปช.) แบบตลอดชีพ  ต่อมาเขาได้จัดตั้งพรรคไทยภักดีประเทศไทย และทำหน้าที่หัวหน้าพรรค
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 เขาลงสมัครรับเลือกตั้งระบบบัญชีรายชื่อลำดับที่ 1 พรรคไทยภักดี แต่ไม่ได้รับเลือกตั้ง
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
แหล่งข้อมูลอื่น

วรงค์ เดชกิจวิกรม ที่เฟซบุ๊ก
วรงค์ ขณะสังกัดพรรคไทยภักดี
ข้อกำหนดทางเทคนิค

ข้อกำหนดทางเทคนิค (อังกฤษ: specification) คือเอกสารซึ่งกล่าวถึงความประสงค์ ความต้องการของผู้ออกแบบ เจ้าของงาน หรือเจ้าของโครงการ เพื่อสื่อสารไปยังบุคลากรผู้ที่เกี่ยวข้องในงานต่าง ๆ เช่น งานก่อสร้าง งานผลิต งานพัฒนาซอฟต์แวร์ ฯลฯ โดยมีวัตถุประสงค์เพื่อกำหนดขอบเขตงาน อธิบายคำจำกัดความ นิยามที่ใช้ในงานนั้น มาตรฐานที่ต้องการให้ใช้ ชนิด ขนาด และรายละเอียดของวัสดุ เครื่องจักร เครื่องมือ ตลอดจนถึงวิธีการก่อสร้างหรือวิธีการดำเนินงาน รวมถึงคุณภาพของฝีมือ แรงงาน ความละเอียดและถูกต้องในงานนั้น
ในงานก่อสร้าง > วัตถุประสงค์และความสำคัญของข้อกำหนดทางเทคนิค

วัตถุประสงค์ของข้อกำหนดทางเทคนิคเพื่อ ระบุรายละเอียดต่าง ๆ ที่ไม่สามารถแสดงไว้ในแบบก่อสร้าง อาทิเช่น มาตรฐานต่าง ๆ คุณสมบัติของวัสดุ วิธีการก่อสร้างหรือปฏิบัติ วิธีการทดสอบ ความคลาดเคลื่อนที่ยอมรับได้ ตลอดจนถึงวิธีการวัดปริมาณงานและการจ่ายเงิน ความสำคัญของข้อกำหนด คือเป็นส่วนหนึ่งของสัญญาในโครงการต่าง ๆ เพื่อให้ผู้รับจ้างปฏิบัติงานได้ถูกต้องตามวัตถุประสงค์และความต้องการของโครงการ การไม่ปฏิบัติตามข้อกำหนดอาจนำมาซึ่งอันตรายและความเสียหายต่อชีวิตและทรัพย์สินได้
ในงานก่อสร้าง > ประเภทของข้อกำหนดทางเทคนิค

ประเภทของข้อกำหนดแบ่งตามลักษณะของข้อกำหนด ได้แก่
ข้อกำหนดมาตรฐาน (Standard specification)
ข้อกำหนดเฉพาะงาน (Special provision, Particular specification or Supplementary specification)
ประเภทของข้อกำหนดแบ่งตามลักษณะรายละเอียดของเนื้อหา ได้แก่
ข้อกำหนดแบบละเอียด (Descriptive specification)
ข้อกำหนดแบบมุ่งผลสำเร็จของงาน (Performance specification)
ข้อกำหนดแบบอ้างอิง (Reference specification)
ข้อกำหนดของบริษัทผู้ผลิต (Proprietary specification)
มาตรฐานอ้างอิง (Reference standard)
ในงานก่อสร้าง > การเขียนข้อกำหนด

การเขียนข้อกำหนดจัดเป็นงานที่สำคัญ ผู้เขียนข้อกำหนด จะต้องเป็นผู้รอบรู้ในงานนั้นอย่างยิ่ง อีกทั้งต้องรอบคอบละเอียดถี่ถ้วน เขียนรายการชัดเจนและปฏิบัติได้ ฉะนั้น การเขียนข้อกำหนดใด ๆ ย่อมขึ้นอยู่กับ 6 C ดังนี้
Correct ถูกต้อง เนื้อหาต้องตรงกับวัตถุประสงค์ ถูกต้องตามข้อเท็จจริง ใช้ภาษาได้ถูกต้องทั้งโครงสร้างประโยค สำนวน ลีลา เครื่องหมายวรรคตอน ตัวสะกด
Complete สมบูรณ์ มีเนื้อหาครบถ้วน
Clear ชัดเจน ไม่กำกวม อ่านเข้าใจง่าย ตรงตามที่ต้องการสื่อ บรรลุวัตถุประสงค์ ไม่ต้องตีความ
Concise กระชับ กะทัดรัด รัดกุม ไม่ใช้คำฟุ่มเฟือย
Coherence สัมพันธภาพ มีการเชื่อมโยงในข้อความ แต่ละประโยคต้องมีเนื้อความเกี่ยวเนื่องกัน
Convincing สมเหตุผล มีความเป็นไปได้
ในงานก่อสร้าง > การจัดทำมาตรฐานข้อกำหนด

เมื่อเริ่มงานออกแบบโครงการ ควรจะต้องมีการประชุมปรึกษาหารือระหว่าง วิศวกรสาขาต่างๆ สถาปนิก ผู้ประมาณราคาและคำนวณปริมาณงาน ผู้จัดเตรียมข้อกำหนด นักวิชาการสิ่งแวดล้อม และผู้เกี่ยวข้องอื่นๆ เพื่อร่วมกันจัดทำ เกณฑ์การออกแบบ (Design Criteria) เพื่อให้โครงการ มีประโยชน์ใช้งานสูงสุดและมีระยะเวลาก่อสร้างตรงตามความต้องการของผู้ว่าจ้าง สะดวกต่อการดูแลและบำรุงรักษา เหมาะสมกับสภาพภูมิอากาศ ทั้งในระยะเวลาก่อสร้าง และระยะเวลาใช้งาน ใช้วัสดุในท้องถิ่นให้มากที่สุด เพื่อลดราคาค่าก่อสร้าง มีผลกระทบต่อสิ่งแวดล้อมน้อยที่สุด และสอดคล้องกับมาตรการป้องกันและแก้ไขผลกระทบสิ่งแวดล้อม (Mitigation Plan) ของโครงการ
รูปแบบของข้อกำหนดที่เสนอ หนึ่งบทจะครอบคลุมงานหนึ่งงาน และจะประกอบด้วยหัวข้อหลัก 4 หัวข้อ เหมือนกันทุกบทเป็นส่วนใหญ่ คือ
หัวข้อ X.1 ทั่วไป จะประกอบด้วยหัวข้อย่อยตามความจำเป็น คือ
X.1.1 ขอบเขตของงาน
X.1.2 มาตรฐานที่ใช้กับงานในบทนี้
X.1.3 นิยาม งานบางงานจำเป็นที่จะต้องให้คำนิยามงานย่อยเพื่อบ่งชี้ความแตกต่างให้ชัดเจน
X.1.4 การเสนอเอกสารและตัวอย่างวัสดุ
หัวข้อ X.2 วัสดุ/เครื่องจักร/เครื่องมือ
หัวข้อ X.3 วิธีการก่อสร้าง/วิธีการดำเนินงาน
หัวข้อ X.4 การวัดปริมาณงานและการจ่ายเงิน
ซอมบี้ปราการเหล็ก

| --- | --- |
ซอมบี้ปราการเหล็ก

甲鉄城のカバネリ (Kōtetsujō no Kabaneri)
ชื่อภาษาอังกฤษ: Kabaneri of the Iron Fortress
แนว: จินตนิมิตมืด หลังพยากรณ์ สตรีมพังค์
อนิเมะโทรทัศน์
กำกับโดย: เท็ตสึโร อารากิ
อำนวยการสร้างโดย: ยูกะ โอกายาซุ โยเฮ ชินตากุ
เขียนบทโดย: อิจิโร โอโกอูจิ
ดนตรีโดย: ฮิโรยูกิ ซาวาโนะ
สตูดิโอ: วิตสตูดิโอ
เครือข่าย: Fuji TV (Noitamina)
ฉาย:  8 เมษายน พ.ศ. 2559  –  30 มิถุนายน พ.ศ. 2559
ตอน: 12
มังงะ
วาดภาพโดย: ชิโร โยชิดะ
สำนักพิมพ์: แมกการ์เดน
นิตยสาร: คอมิกการ์เดนรายเดือน
กลุ่มเป้าหมาย: โชเน็ง
ตีพิมพ์ตั้งแต่: 2 พฤษภาคม พ.ศ. 2559 – 5 พฤศจิกายน พ.ศ. 2561
จำนวนเล่ม: 4
ภาพยนตร์อนิเมะ
Kabaneri of the Iron Fortress - Part 1: Gathering Light Kabaneri of the Iron Fortress - Part 2: Burning Life
กำกับโดย: เท็ตสึโร อารากิ
เขียนบทโดย: อิจิโร โอโกอูจิ
ดนตรีโดย: ฮิโรยูกิ ซาวาโนะ
สตูดิโอ: วิตสตูดิโอ
ฉาย: 31 ธันวาคม พ.ศ. 2559 (ภาค 1) 7 มกราคม พ.ศ. 2560 (ภาค 2)
ความยาว: 107 นาที (ภาค 1)  104 นาที (ภาค 2)
เกม
Kōtetsujō no Kabaneri -Ran- Hajimaru Michiato
ผู้พัฒนา: TriFort, Inc.
ผู้จัดจำหน่าย: DMM Games
กำกับโดย: จุมเป คาซาโอกะ
ดนตรีโดย: ฮิโรยูกิ ซาวาโนะ โคตะ ยามาโมโตะ
แพลตฟอร์ม: แอนดรอยด์, ไอโอเอส
วางจำหน่ายเมื่อ: 19 ธันวาคม พ.ศ. 2561
ภาพยนตร์อนิเมะ
ซอมบี้ปราการเหล็ก: สมรภูมิอูนาโตะ
กำกับโดย: เท็ตสึโร อารากิ
อำนวยการสร้างโดย: ยูกะ โอกายาซุ วาตารุ โฮชิโมโตะ
เขียนบทโดย: อิจิโร โอโกอูจิ เท็ตสึโร อารากิ
ดนตรีโดย: ฮิโรยูกิ ซาวาโนะ
สตูดิโอ: วิตสตูดิโอ
ถือสิทธิ์โดย: เน็ตฟลิกซ์
ฉาย: 10 พฤษภาคม พ.ศ. 2562
ความยาว: 67 นาที
ซอมบี้ปราการเหล็ก หรือ ผ่าพิภพดงผีดิบ (ญี่ปุ่น: 甲鉄城のカバネリ; โรมาจิ: Kōtetsujō no Kabaneri เป็นซีรีส์อนิเมะญี่ปุ่น ผลิตโดยวิตสตูดิโอ กำกับโดยเท็ตสึโร อารากิ ซึ่งเป็นผู้กำกับผ่าพิภพไททัน และผู้เขียนบท Ichirō Ōkouchi จากโค้ดกีอัซ, และออกแบบเสียงประกอบโดย ฮิโระยุกิ ซะวะโนะ จากเรื่องAldnoah.Zeroและผ่าพิภพไททัน  โดยการออกแบบตัวละครใหม่ทั้งหมดโดย Haruhiko Mikimotoจากเรื่องMacross 7และ Gunbuster โดยออกอากาศทางสถานีโทรทัศน์Fuji TV's
ทางช่อง Noitamina เริ่มออกอากาศในเดือนเมษายน พ.ศ. 2559.โดยการเปิดเผยตัวอย่างและการโฆษณาเริ่มมากตั้งแต่วันที่ 18 มีนาคม พ.ศ. 2559 และการออกอากาศทางAmazon สำหรับผู้เป็นสมาชิก Amazon Prime Instant Video
เนื้อเรื่อง

โลกที่ล่มสลายด้วยไวรัสที่ทำให้มนุษย์เปลี่ยนไปเป็นปีศาจและเกิดหัวใจที่แข็งแรงเรียกว่า"คาบาเนะ" ได้ออกอาละวาดและทำลายล้างอาณานิคมต่างๆ อย่างไม่มีที่สิ้นสุด การเดินทางไปในแต่ละสถานที่นั้นจำเป็นต้องมีรถจักรเหล็ก"ฮาบาจิโระ"เพื่อการขนย้ายใช้เพื่อการเดินทางเป็นหลัก แต่แล้วยุคหลังจากการแพร่ระบาดอย่างหนักมีกลุ่มคนที่คิดจะใช้พลังของไวรัสกำจัดไวรัสเองและได้ค้นพบความลับในการจำกัดการระบาดในตัวคน่วยนั้นคือสมอง ต้องยังไม่ได้ไวรัสไปด้วย นั้นเองโดยการหยุดการเต้นของหัวใจและใช้ไคโรที่จะบังคับให้ไวรัสเข้าไปอยู่ในหัวใจเท่านั้น ชื่อของผู้รอดชีวิตจากไวรัส "คาบาเนะริ" ผู้อยู่ระหว่างความเป็นมนุษย์และสัตว์ประหลาดแต่ยังคงมีสติและความเร็มขึ้นทั้งยัง ทนทานต่อความร้อนและมีกำลังมหาศาลอีกด้วย
ตัวละคร

อิโกมะ (ญี่ปุ่น: 生駒; โรมาจิ: Ikoma)
มุเมย์ (ญี่ปุ่น: 無名; โรมาจิ: Mumei)
อายูมิ โยโมงาวะ (ญี่ปุ่น: 四方川 菖蒲; โรมาจิ: Ayame Yomogawa)
คูรุสึ (ญี่ปุ่น: 来栖; โรมาจิ: Kurusu)
ทากุมิ (ญี่ปุ่น: 逞生; โรมาจิ: Takumi)
คาจิกะ (ญี่ปุ่น: 鰍; โรมาจิ: Kajika)
ยุกินะ (ญี่ปุ่น: 侑那; โรมาจิ: Yukina)
ซากุริ (ญี่ปุ่น: 巣刈; โรมาจิ: Sukari)
คิบิโตะ (ญี่ปุ่น: 吉備土; โรมาจิ: Kibito)
บิบะ (ญี่ปุ่น: 美馬; โรมาจิ: Biba)
อนิเมะ

ใช้เพลงเปิด "KABANERI OF THE IRON FORTRESS" โดยวงEGOIST และใช้เพลงปิด "ninelie" โดยวง Aimer × chelly.
ดูเพิ่ม

ผ่าพิภพไททัน
แหล่งข้อมูลอื่น

เว็บไซต์ทางการ (ญี่ปุ่น)
ซอมบี้ปราการเหล็ก (อนิเมะ) ที่เครือข่ายข่าวอนิเมะ
| ด ค กวิตสตูดิโอ |
| --- | --- |
ซีรีส์โทรทัศน์:  ผ่าพิภพไททัน (2013–2019)  ยุ่งนักหนา เลขาพญายม (2014)  The Rolling Girls (2015)  เทวทูตแห่งโลกมืด (2015)  ซอมบี้ปราการเหล็ก (2016)  เจ้าสาวผมแดงกับจอมเวทอสูร (2017–2018)  After the Rain (2018)  สงครามคนทมิฬ (2019)  GaruGaku: Saint Girls Square Academy (2020–2021)  วีวี่ บทเพลงจักรกลกู้ศตวรรษ (2021)  อันดับพระราชา (2021–2022)  สปาย × แฟมิลี (2022–2023)  โอนิปัง! (2022)  อันดับพระราชา: หีบสมบัติแห่งความกล้าหาญ (2023)  Kizuna no Allele (2023)  โนโกะตัน เพื่อนฉันพันธุ์กวาง (2024)  ทีมพลีชีพมหาวายร้าย อิเซไค (2024)  ไยบะ เจ้าหนูซามูไร (2025)  การปฏิวัติของสาวน้อยหนอนหนังสือ (2026) 
ภาพยนตร์:  Hal (2013)  ผ่าพิภพไททัน (2014–2020)  The Empire of Corpses (2015)  ซอมบี้ปราการเหล็ก (2016–2017)  Laughing Under the Clouds Gaiden (2017–2018)  โปเกมอน เดอะมูฟวี่ ตอน เรื่องราวแห่งผองเรา (2018)  ซอมบี้ปราการเหล็ก: Unato Decisive Battle (2019)  บับเบิ้ล (2022)  สปาย X แฟมิลี โค้ด ไวท์ (2023) 
โอวีเอ:  ผ่าพิภพไททัน (2013–2014)  Attack on Titan: No Regrets (2014–2015)  ยุ่งนักหนา เลขาพญายม (2015)  เจ้าสาวผมแดงกับจอมเวทอสูร: Those Awaiting a Star (2016–2017)  Attack on Titan: Lost Girls (2017–2018)  เด็กหญิงอีกฟากฝั่ง (2019–2022) 
โอเอ็นเอ:  ยอดคนลวงโลก (2020)  แวมไพร์ในสวน (2022)  โปเกมอน ฮิซุยโชว์ (2022)  Pokémon: Paldean Winds (2023)  ยอดคนลวงโลก: Razbliuto (2024)  The Grimm Variations (2024)  My Melody & Kuromi (2025)  Moonrise (TBA)  ดิวันพีซ (TBA) 
วิดีโอเกม:  Tales of the Rays  Kōtetsujō no Kabaneri -Ran- Hajimaru Michiato  BlazBlue: Cross Tag Battle  ปรินเซส คอนเนค! รี: ไดฟ์ 
 หมวดหมู่
หัวเทียน

หัวเทียนแบบขั้วจุดระเบิดเดียว
หัวเทียน เป็นอุปกรณ์ทำหน้าที่เพื่อการจุดระเบิดของเครื่องยนต์ โดยปล่อยกระแสไฟแรงดันสูง หัวเทียนเป็นกลไกสำคัญต่อเครื่องยนต์ที่ใช้เชื้อเพลิง เบนซิน และแก๊ส หรือก๊าซ โดยทั่วไปหัวเทียนจะรับแรงดันกระแสไฟฟ้าไม่ต่ำกว่า 10,000 โวลต์ ทนความร้อนได้ไม่ต่ำกว่า 2,000 องศาเซลเซียส รับแรงอัดได้อย่างน้อย 50 กก./ตร.ซม. และมีอายุการใช้งานค่อนข้างนาน
หัวเทียน มีหลายชนิด บางชนิดมี 2 เขี้ยว บางชนิดมี 4 เขี้ยว ในรถยนต์ที่ใช้แก๊สอัตราส่วนผสมบาง หรือ รถยนต์ที่ใช้เอทานอล ที่อัตราส่วนผสมอากาศต่อเชื้อเพลิง มีค่า 14.7:1 หรือ 14:1,15:1  ควรใช้หัวเทียนที่มีหลายเขี้ยว
ประเภทของหัวเทียน

หัวเทียนนิกเกิล เหมาะสำหรับรถยนต์รุ่นเก่าที่อาศัยกำลังไฟในการจุดระเบิดต่ำแต่ปัจจุบัน มีการนำเอานิกเกิลมาผสมกับธาตุอื่นๆ เพิ่มความทนทานให้กับขั้วหัวเทียน และช่วยยืดอายุการใช้งานเพื่อให้สามารถรองรับการใช้งานในรถยนต์รุ่นใหม่ ๆ ได้เหมือนกัน มีราคาไม่ค่อยสูง ใช้งานได้ในรถเกือบทุกประเภท
หัวเทียนแพลทินัม เป็นหัวเทียนที่ทำจากแพลทินัมมีความทนทานสูง รองกับการทำงานในอุณหภูมิที่สูงกว่าหัวเทียนนิกเกิล ทำให้มีเขม่าที่ขั้วหัวเทียนน้อยกว่า เนื่องจากเขม่าถูกเผาไปหมด เป็นหัวเทียนที่มีอายุการใช้งานที่ยาวนาน แต่จะมีราคาที่สูงกว่าหัวเทียนนิกเกิล
หัวเทียนอิริเดียม หรือเรียกอีกย่างว่าหัวเทียนแบบเข็ม ผลิตด้วยวัสดุอิริเดียมที่มีความแข็งแรงและทนทานสูงกว่าหัวเทียนแพลทินัม นำไฟฟ้าได้ดี จุดระเบิดแม่นยำ เหมาะสำหรับรถยนต์ที่ให้แรงม้าสูง รถยนต์ที่ใช้เทอร์โบ แม้จะมีราคาที่สูงแต่ใช้งานได้ยาวนาน
อายุการใช้งาน

อายุหัวเทียนรถยนต์ จะมีอายุการใช้งานอยู่ที่ประมาณ 20,000 – 40,000 กิโลเมตร หรือประมาณ 2-3 ปี ขึ้นอยู่กับลักษณะการขับขี่ สภาพเครื่องยนต์ และคุณภาพของหัวเทียน ซึ่งเจ้าของรถยนต์ควรเปลี่ยนหัวเทียนรถยนต์ตามระยะเวลาที่กำหนด หรือเมื่อมีสัญญาณเตือนว่าหัวเทียนเริ่มเสื่อมสภาพ
อันดับกระแต

"กระแต" เปลี่ยนทางมาที่นี่  สำหรับนักแสดง ดูที่ ศุภักษร ไชยมงคล
สำหรับนักร้อง ดูที่ นิภาพร แปงอ้วน
| อันดับกระแต ช่วงเวลาที่มีชีวิตอยู่: ?อีโอซีนตอนกลาง-ปัจจุบัน |
| --- | --- |

กระแตที่ไม่ทราบชนิด (Tupaia spp.)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
ชั้นฐาน:: Placentalia
อันดับใหญ่:: Euarchontoglires
อันดับ:: Scandentia Wagner, 1855

วงศ์
 Tupaiidae  Ptilocercidae

แดง: Tupaiidae, ฟ้า: Ptilocercidae, ม่วง: ทั้ง Tupaiidae และ Ptilocercidae

การกระจายและความหนาแน่นของชนิดกระแต
ฟันของกระแต
กระแต (อังกฤษ: Treeshrews,  Banxrings) เป็นอันดับของสัตว์เลี้ยงลูกด้วยนมขนาดเล็กอันดับหนึ่ง ใช้ชื่ออันดับว่า Scandentia
กระแต มีลักษณะโดยรวมคล้ายกับกระรอก ซึ่งเป็นสัตว์ที่อยู่ในอันดับสัตว์ฟันแทะ (Rodentia) รวมทั้งมีพฤติกรรมความเป็นอยู่ที่คล้ายกัน หากแต่กระแตมีปากยื่นยาวกว่ากระรอก มีฟันเล็กหลายซี่ ไม่ได้เป็นฟันแทะ แบ่งออกเป็นฟันตัด 4 ซี่ ที่ขากรรไกรบน และ 6 ซี่ที่ขากรรไกรล่าง สามารถเขียนเป็นสูตรได้ว่า  {\tfrac {2.1.3.3}{3.1.3.3}} จึงไม่สามารถที่จะกัดแทะผลไม้หรือไม้เปลือกแข็งอย่างกระรอกได้  และมีนิ้วที่ขาคู่หน้า 5 นิ้ว ที่เจริญและใช้ในการหยิบจับได้ดี เหมือนเช่นสัตว์ในอันดับไพรเมต (Primate) หรืออันดับวานร  กระแตมีขนปกลุมลำตัวสีเขียวหรือสีน้ำตาลเหมือนกระรอก  มีหางยาวประมาณ 12-19 เซนติเมตร
กระแต นั้นหากินทั้งบนพื้นดิน โคนต้นไม้ และบนต้นไม้ กินได้ทั้งพืช และสัตว์เล็ก ๆ อย่าง แมลง หรือหนอน  เป็นอาหาร โดยมากจะหากินในเวลากลางคืน และอาศัยอยู่ตามลำพังเพียงตัวเดียว แต่บางครั้งก็พบอยู่ด้วยกัน 2-3 ตัว เป็นฝูงเล็ก ๆ  ออกลูกครั้งละ 2-3 ตัว โดยที่ก็ตกเป็นอาหารของสัตว์กินเนื้อขนาดใหญ่กว่า เช่น ชะมด หรืออีเห็น, แมวป่า หรือนกล่าเหยื่อ อย่าง เหยี่ยว หรืออินทรี ด้วย
กระแต กระจายพันธุ์อยู่ทั่วไปในป่าทวีปเอเชียแถบเอเชียใต้และเอเชียอาคเนย์ มีทั้งหมด 19 ชนิด 5 สกุล แบ่งออกได้เป็น 2 วงศ์ (ดูในตาราง) พบในประเทศไทย 5 ชนิด คือ กระแตเหนือ (Tupaia belangeri) และกระแตใต้ หรือกระแตธรรมดา (T. glis), กระแตเล็ก (T. minor), กระแตหางขนนก (Ptilocercus lowii) และกระแตหางหนู (Dendrogale murina)
เดิม กระแตเคยถูกจัดรวมอยู่อันดับเดียวกับอันดับสัตว์กินแมลง (Insectivora) เช่น หนูผี แต่ปัจจุบันได้ถูกแบ่งออกเป็นอันดับต่างหาก และกระแตถูกสันนิษฐานว่ามีบรรพบุรุษร่วมกันกับอันดับไพรเมตด้วย ด้วยมีนิ้วที่เท้าหน้าคล้ายคลึงกัน โดยวิวัฒนาการแยกออกจากกันในยุคอีโอซีนตอนกลาง
แหล่งข้อมูลอื่น

| ด ค กอันดับของสัตว์เลี้ยงลูกด้วยน้ำนม |
| --- | --- |
โพรโทเธอเรีย: โมโนทรีม (Monotremata)
มาร์ซูเปียเลีย: โอพอสซัม (Didelphimorphia) • หนูผีโอพอสซัม (Paucituberculata) • Microbiotheria • Notoryctemorphia • ดันนาร์ท (Dasyuromorphia) • แบนดิคูท (Pelamelemorphia) • จิงโจ้ (Diprotodontia)
ยูเธอเรีย: สล็อท (Xenarthra) (อันดับใหญ่) • เทนเรค (Afrosoricida) • หนูผีช้าง (Macroscelidea) • อาร์ดวาร์ก (Tubulidentata) • อาร์มาดิลโล (Cingulata) • ไฮแรกซ์ (Hyracoidea) • ช้าง (Proboscidea) • พะยูน (Sirenia) •  พิโลซา (Pilosa) • กระแต  (Scandentia) • บ่าง (Dermoptera) • ลิง (Primates) • สัตว์ฟันแทะ (Rodentia) • กระต่าย (Lagomorpha) • เฮดจ์ฮอก (Erinaceomorpha) • ตุ่น (Soricomorpha) • ค้างคาว (Chiroptera) • ลิ่น (Pholidota) • สัตว์กินเนื้อ (Carnivora) • สัตว์กีบคี่ (Perissodactyla) • สัตว์กีบคู่ (Artiodactyla)
คิซาราซุ

คิซาราซุ (ญี่ปุ่น: 木更津市; โรมาจิ: Kisarazu-shi) เป็นนครที่ตั้งอยู่ทางตะวันตกของจังหวัดชิบะ ประเทศญี่ปุ่น มีขนาดพื้นที่ทั้งหมด 138.90 ตารางกิโลเมตร (53.63 ตารางไมล์) มีจำนวนประชากร ณ วันที่ 1 กุมภาพันธ์ ค.ศ. 2025 ประมาณ 137,027 คน มีความหนาแน่นของประชากร 987 คนต่อตารางกิโลเมตร
ภูมิศาสตร์

นครคิซาราซุตั้งอยู่ในส่วนตะวันตกตอนกลางของคาบสมุทรโบโซ ห่างจากนครชิบะ ซึ่งเป็นเมืองหลวงของจังหวัดชิบะ ไปทางตะวันตกเฉียงใต้ประมาณ 30 กิโลเมตร และห่างจากใจกลางโตเกียว 70–80 กิโลเมตร มีทางด่วนโตเกียวเบย์อควาไลน์ ซึ่งเป็นสะพานและอุโมงค์ข้ามอ่าวโตเกียว เชื่อมต่อนครคิซาราซุกับนครคาวาซากิและนครโยโกฮามะที่อยู่ในจังหวัดคานางาวะ ทำให้ระยะทางถนนไปยังใจกลางโตเกียวสั้นลงเหลือ 30–40 กิโลเมตร
พื้นที่ของเมืองทอดยาวจากตะวันตกไปตะวันออก ส่วนตะวันตกของเมืองเป็นพื้นที่ราบลุ่มของที่ราบคันโต และส่วนตะวันออกเป็นพื้นที่ราบสูงของที่ราบสูงคิซาราซุและเทือกเขาโบโซ พื้นที่ชายฝั่งอ่าวโตเกียวเป็นพื้นที่ฝังกลบขยะอุตสาหกรรมตั้งแต่ชายฝั่งทางใต้ของท่าเรือคิซาราซุไปจนถึงพื้นที่ชายฝั่งของนครคิมิตสึ แม่น้ำสายหลักของเมืองคือแม่น้ำโอบิตสึ ซึ่งเป็นแม่น้ำที่ยาวเป็นอันดับสองในจังหวัดรองจากแม่น้ำโทเนะ แม่น้ำโอบิตสึมีความยาวรวม 88 กิโลเมตร ในเมืองนี้ไม่มีภูเขาสูงเป็นพิเศษ หรือแม้แต่จุดสูงสุดก็ยังอยู่สูงจากระดับน้ำทะเลประมาณ 200 เมตร
ภูมิศาสตร์ > เทศบาลข้างเคียง

จังหวัดชิบะ
นครอิชิฮาระ
นครคิมิตสึ
นครโซเดงาอูระ
การขนส่ง > รถไฟ

บริษัทรถไฟญี่ปุ่นตะวันออก (JR East): สายอูจิโบ
สถานี: อิวาเนะ – คิซาราซุ
บริษัทรถไฟญี่ปุ่นตะวันออก (JR East): สายคูรูริ
สถานี: คิซาราซุ – กิอง – คาซูซะคิโยกาวะ – ฮิงาชิคิโยกาวะ – มากูตะ
การขนส่ง > ทางหลวง

Tokyo Bay Aqua-Line
ทางด่วนเค็งโอ
ทางด่วนทาเตยามะ
ทางหลวงแผ่นดินหมายเลข 16
ทางหลวงแผ่นดินหมายเลข 127
ทางหลวงแผ่นดินหมายเลข 409
ทางหลวงแผ่นดินหมายเลข 410
การขนส่ง > ท่าเรือทะเล

ท่าเรือคิซาราซุ
เมืองพี่น้อง

โบโกร์ จังหวัดชวาตะวันตก ประเทศอินโดนีเซีย ตั้งแต่ 18 พฤศจิกายน ค.ศ. 2016
โอเซียนไซด์ รัฐแคลิฟอร์เนีย สหรัฐอเมริกา ตั้งแต่ 29 มิถุนายน ค.ศ. 1990
ภาพ

สถานีรถไฟคิซาราซุ
ท่าเรือคิซาราซุ
ฐานทัพอากาศ JGSDF คิซาราซุ
แม่น้ำยานะ คิซาราซุ
จุดพักรถอูมิโฮตารุ
งานเต้นรำยัซไซ-มซไซ (โซโกโนเกะ-โซโกโนเกะ) วันที่ 14 สิงหาคม
เทศกาลดอกไม้ไฟท่าเรือคิซาราซุ (มินาโตะมัตสึริ) วันที่ 15 สิงหาคม
แหล่งข้อมูลอื่น

เว็บไซต์ทางการของนครคิซาราซุ (ในภาษาญี่ปุ่น)
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ  ญี่ปุ่น 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii
เดอะวอยซ์ ออล สตาร์ส ไทยแลนด์

ฤดูกาลของรายการโทรทัศน์
| เดอะวอยซ์ ออล สตาร์ส ไทยแลนด์ |
| --- | --- |

พิธีกร: ทรงสิทธิ์ รุ่งนพคุณศรี
โค้ช:   ปองกูล สืบซึ้ง  สหรัถ สังคปรีชา  เจนนิเฟอร์ คิ้ม  โจอี้ บอย 
จำนวนผู้เข้าแข่งขัน: 42
ผู้ชนะเลิศ: เอกพันธ์ วรรณสุทธิ์
รองชนะเลิศ: ธชย ประทุมวรรณ
สถานที่แข่งขัน: โชว์ ดีซี ฮอลล์ ชั้น 6 โชว์ ดีซี ถนนพระราม 9
 
ประเทศ: ประเทศไทย
จำนวนตอน: 13
การออกอากาศ
เครือข่าย: ช่องวัน 31
ออกอากาศ: 17 กรกฎาคม 2565 (2565-07-17) – 16 ตุลาคม 2565 (2565-10-16)
ลำดับฤดูกาล
← ก่อนหน้า ฤดูกาลที่ 8 ถัดไป → ฤดูกาลที่ 9 
เดอะวอยซ์ ออล สตาร์ส ไทยแลนด์ (The Voice All Stars Thailand) เป็นฤดูกาลพิเศษของรายการเรียลลิตีโชว์ประกวดร้องเพลงเดอะวอยซ์ไทยแลนด์ โดย บริษัท เดอะ วัน เอ็นเตอร์ไพรส์ จำกัด (มหาชน) ซื้อลิขสิทธิ์รูปแบบรายการมาจากไอทีวีสตูดิโอส์ของสหราชอาณาจักร เจ้าของรายการเดอะวอยซ์ (The Voice) และเดอะวอยซ์ออฟฮอลแลนด์ (The Voice of Holland) ผลิตรายการโดยเอ็กซ์ซิท สาม หก ห้า และทริปเปิ้ลเพลย์ (ถือหุ้นโดยแพลน บี มีเดีย และอินดิเพนเด้นท์ อาร์ทิสท์ เมเนจเม้นท์)
ในฤดูกาลนี้ไม่มีการเปิดรับสมัครผู้เข้าประกวด แต่จะนำผู้เข้าประกวดจาก 8 ฤดูกาลที่ผ่านมา (ยกเว้นผู้ชนะเลิศในแต่ละฤดูกาล) มาแข่งขันกันอีกครั้ง เนื่องในโอกาสที่เดอะวอยซ์ไทยแลนด์ออกอากาศครบ 10 ปี โดยใช้โค้ชร้องเพลงและผู้คัดเลือกผู้เข้าประกวด 4 คน คือ ก้อง - สหรัถ สังคปรีชา, โจอี้ บอย, เจนนิเฟอร์ คิ้ม และป๊อบ - ปองกูล สืบซึ้ง ดำเนินรายการโดย กบ - ทรงสิทธิ์ รุ่งนพคุณศรี
ฤดูกาลนี้เป็นฤดูกาลแรกที่ออกอากาศทางช่องวัน 31 หลังจาก 8 ฤดูกาลก่อนหน้านี้ออกอากาศทางสถานีวิทยุโทรทัศน์ไทยทีวีสีช่อง 3 และ พีพีทีวี ออกอากาศทุกวันอาทิตย์ เวลา 18:00 – 20:00 น. เริ่มออกอากาศครั้งแรกในวันที่ 17 กรกฎาคม พ.ศ. 2565 โดยในฤดูกาลนี้ได้ย้ายสถานที่ถ่ายทำรายการไปที่โชว์ ดีซี ฮอลล์ ชั้น 6 ศูนย์การค้าโชว์ ดีซี ถนนพระราม 9 และได้ทำการออกแบบเวทีใหม่ทั้งหมด
โค้ช

โค้ชในฤดูกาลนี้ประกอบไปด้วยโค้ชที่มาจากฤดูกาลที่แล้วทั้ง 4 คน ได้แก่ โค้ชป๊อบ - ปองกูล สืบซึ้ง โค้ชก้อง - สหรัถ สังคปรีชา โค้ชเจนนิเฟอร์ คิ้ม และโค้ชโจอี้ บอย แต่มีการสลับตำแหน่งที่นั่งใหม่ รวมทั้งมีการมาร่วมรายการของโค้ชจากเดอะวอยซ์ไทยแลนด์, เดอะวอยซ์ คิดส์ ไทยแลนด์ และเดอะวอยซ์ ซีเนียร์ ไทยแลนด์ ในฤดูกาลก่อนหน้าแบบผลัดเปลี่ยนกันไป อาทิ โค้ชซานิ - นิภาภรณ์ ฐิติธนการ และโค้ชโจ๊ก - กรภพ จันทร์เจริญ จากเดอะวอยซ์ คิดส์ ไทยแลนด์ ที่มาร่วมชมการออดิชั่นพร้อมกับพิธีกรในห้องแฟมิลี่
ทีม

| --- | --- |
     ชนะเลิศ    รองชนะเลิศอันดับ 1    ผู้เข้าแข่งขันที่ได้รับตำแหน่งรองชนะเลิศอันดับ 2    ผู้เข้าแข่งขันที่ได้รับตำแหน่งรองชนะเลิศอันดับ 3    อันดับ 5-8 ในรอบ Final :      ถูกคัดออกในรอบ Semi-Final    ถูกคัดออกในรอบ Battle    สละสิทธิ์
รอบ Blind Auditions

ในรอบนี้ผู้เข้าแข่งขันจะทำการเลือกเพลงนำมาร้องให้โค้ชฟัง โดยเก้าอี้โค้ชจะหันหลังให้ผู้เข้าแข่งขัน ทำให้โค้ชได้ยินแต่เสียง ไม่เห็นหน้าผู้เข้าแข่งขัน หากมีโค้ชกดปุ่มหันเก้าอี้มา 1 คน ผู้เข้าแข่งขันจะผ่านเข้ารอบ และอยู่ในทีมนั้นโดยอัตโนมัติ หากมีโค้ชกดหันมามากกว่า 1 คน สิทธิ์การเลือกทีมจะอยู่ที่ผู้เข้าแข่งขัน แต่หากไม่มีโค้ชคนใดหันมา ผู้เข้าแข่งขันจะตกรอบทันที 
โค้ชแต่ละคนจะมีปุ่ม Block ที่สามารถบล็อกเก้าอี้โค้ชหนึ่งคนได้ ทำให้ผู้เข้าแข่งขันไม่สามารถเลือกอยู่กับโค้ชคนนั้นได้ แม้โค้ชคนดังกล่าวจะกดปุ่มหันหลังมาแล้วก็ตาม โดยในฤดูกาลนี้มีการบล็อกเก้าอี้เพียง 2 ครั้งเท่านั้น
รอบ Blind Auditions > Episode 1 (17 กรกฎาคม พ.ศ. 2565)

สัปดาห์ที่ 1 ออกอากาศเมื่อวันที่ 17 กรกฎาคม พ.ศ. 2565
โชว์โค้ช – ด้วยรักและคิดถึง "เศรษฐา ศิระฉายา" – "หนึ่งในดวงใจ", "เป็นไปไม่ได้", "หนาวเนื้อ" (The Impossibles), "เหมือนเคย" (บอย โกสิยพงษ์ Feat. เศรษฐา ศิระฉายา) ร่วมด้วย โค้ชชรัส - ชรัส เฟื่องอารมย์, โค้ชตุ๊ก - วิยะดา โกมารกุล ณ นคร จากเดอะวอยซ์ ซีเนียร์ ไทยแลนด์, โค้ชแหม่ม - พัชริดา วัฒนา, โค้ชปาน - ธนพร แวกประยูร จากเดอะวอยซ์ คิดส์ ไทยแลนด์ และกบ - ทรงสิทธิ์ รุ่งนพคุณศรี
| ลำดับ | ผู้เข้าแข่งขัน | อายุ | ที่อยู่ | โค้ชเดิม | เพลง | ผลการเลือกของโค้ชและผู้เข้าแข่งขัน> ป๊อบ | ผลการเลือกของโค้ชและผู้เข้าแข่งขัน> ก้อง | ผลการเลือกของโค้ชและผู้เข้าแข่งขัน> คิ้ม | ผลการเลือกของโค้ชและผู้เข้าแข่งขัน> โจอี้ |
| --- | --- | --- | --- | --- | --- | --- | --- | --- | --- |
| 1 | ตระการ ศรีแสงจันทร์ (ต๊ะ) Season 1 | 25 | มหาสารคาม | คิ้ม | "ฮัก" (หนุ่ม มีซอ) |  | — |  |  |
| 2 | ยุคลฉัตร เกษภาษา (ฝ้าย) Season 6 | 37 | กรุงเทพมหานคร | ก้อง | "เพลิงพระนาง"(เจนนิเฟอร์ คิ้ม) |  |  |  |  |
| 3 | สกุณชัย เปลี่ยนรัมย์ (จิ๋ว) Season 8 | 25 | บุรีรัมย์ | ป๊อบ | "พิษรักพิษณุโลก"(สีหนุ่ม เชิญยิ้ม) | — |  |  | — |

| 4 | วิริญ ศิระธนินท์ฉัตร (หนอยแน่) Season 4 | 30 | กรุงเทพมหานคร | คิ้ม | "แทงข้างหลัง..ทะลุถึงหัวใจ"  (อ๊อฟ ปองศักดิ์) | — | — | — | — |
| 5 | เอกพันธ์ วรรณสุทธิ์ (เพียว) Season 6 | 31 | ร้อยเอ็ด | สิงโต | "Where Do Broken Hearts Go"  (Whitney Houston) |  |  |  |  |
| 6 | วรรณชญา ทับทิมเล็ก (ลูกหยี)  The Voice Kids Season 5 | 20 | นครสวรรค์ | ลุลา | "สายเกินไป" (ก้อย พรพิมล) |  | — | — | — |
| 7 | ธชย ประทุมวรรณ (เก่ง)  Season 1 | 33 | สงขลา | โจอี้ | "โคโยตี้"(TaitosmitH Feat. MILLI) |  |  |  |  |
รอบ Blind Auditions > Episode 2 (24 กรกฎาคม พ.ศ. 2565)

สัปดาห์ที่ 2 ออกอากาศเมื่อวันที่ 24 กรกฎาคม พ.ศ. 2565
| ลำดับ | ผู้เข้าแข่งขัน | อายุ | ที่อยู่ | โค้ชเดิม | เพลง | ผลการเลือกของโค้ชและผู้เข้าแข่งขัน> ป๊อบ | ผลการเลือกของโค้ชและผู้เข้าแข่งขัน> ก้อง | ผลการเลือกของโค้ชและผู้เข้าแข่งขัน> คิ้ม | ผลการเลือกของโค้ชและผู้เข้าแข่งขัน> โจอี้ |
| --- | --- | --- | --- | --- | --- | --- | --- | --- | --- |
| 1 | จมาพร แสงทอง (ตุ๊กตา) Season 2 | 34 | กรุงเทพมหานคร | แสตมป์ | "You Are My Everything"   (Billkin) |  |  | — |  |
| 2 | ทัศนัย กิตติรุ่งสุวรรณ (เต๋า) Season 7 | 24 | กรุงเทพมหานคร | คิ้ม | "เจ็บตรงนี้ (กดให้น้องแหน่)" (ลำไย ไหทองคำ) |  |  |  |  |

| 3 | ปณิธาน ธารชัย (ฟาร์ม) Season 3 | 28 | สกลนคร | แสตมป์ | "ถ้าเธอไม่รู้สึก" (อภิวัชร์ เอื้อถาวรสุข) | — | — | — | — |

| 4 | สุทธิภัทร สุทธิวาณิช (พัด) Season 3  | 29 | กรุงเทพมหานคร | แสตมป์ | "All I Want" (Kodaline) | — | — |  | — |
| 5 | สุภัคชญา รัตนใหม่ (พลอย) Season 6  | 24 | พิจิตร | ดา | "นางเอย" (แจ๋ม พลอยไพลิน) | — | — | — |  |
| 6 | พิเชษฐ์ บัวขำ (คิง)  Season 1  | 44 | กรุงเทพมหานคร | แสตมป์ | "Easy On Me" (Adele) |   |  | — | — |

| 7 | ภัสรนันท์ อัษฎมงคล (เบียร์) Season 3  | 26 | กรุงเทพมหานคร | คิ้ม/โจอี้ | "Drunk" (Keshi) | — | — | — | — |

| 8 | มนัสนันท์ อักษรถึง (อันฉี) Season 4  | 32 | กรุงเทพมหานคร | คิ้ม | "Never Enough" (Loren Allred) |  |  |  |  |
| 9 | พิชัยยุทธ จันทร์กลับ (เหน่ง) Season 1  | 49 | กรุงเทพมหานคร | แสตมป์ | "วันต่อวัน" (พงษ์สิทธิ์ คัมภีร์) |  |  |  |  |